నేను నీకు మరీ దగ్గరకు రాకుండా ఉండటానికి ట్రై చేయాలి.
-అవి పెళ్లి గంటలు. -అవును.
సరే.
-సిద్ధమా? -అవును.
వివాహం ఎంతో అందమైంది. వివాహం ఎంతో బాధాకరమైంది కూడా.
మరొక వ్యక్తి సర్వస్వంలో మనం మమేకమైపోతాం.
ప్రతీ రోజూ సాఫీగా, కులాసాగా నడవదు,
కానీ ఒకరికి ఒకరు ఎన్నటికీ దూరం అవ్వము అన్న నిబంధన మమ్మల్ని నిలుపుతుంది.
ప్రేమించడం, అలాగే ప్రేమించబడటం అనేవి ఒక మనిషిని మానసికంగా
అత్యంత బలహీన స్థితిలో పెట్టగల విషయం.
అంటే, "ప్రేమ" అనేది ఒక క్రియ, కాబట్టి నిరంతరం జరగాల్సిన పని.
మన జీవితాలలో నిరంతరం ధైర్యంగా, దమ్ముతో,
అలాగే కొంత మంది మహిళల విషయంలో అయితే ధిక్కారణతో కూడుకున్న విషయం.
అంటే, దమ్ము కలిగి ఉండటం అంటే ఒక్కొక్కసారి మన మనసుకు ఏది
సరైనది అనిపిస్తే దానిని ప్రేమించగలడమే.
చరిత్రను తిరగేస్తే, ప్రారంభం నుండి మహిళలు ఎదుర్కొన్న సమస్యలలో ఒకటి
తమకు సరైనది అనిపించే విషయాలలో స్వేచ్ఛ, స్వాతంత్రం
అలాగే స్వయంప్రతిపత్తిని పొందలేకపోవడమే.
ఎంతో సంక్లిష్టతతో కూడిన
బంధాల గురించి నాకు తెలుసుకోవాలని,
అలాగే ప్రేమను పొందడానికి తమ సొంత మార్గాలను ఏర్పరచుకున్న వారి గురించి తెలుసుకోవాలని ఉంది.
మనకు ఏం కావాలి?
బాల్య వివాహాలు అరికట్టబడటం!
నేను విజయవంతంగా "మరణం వరకు విడిపోము" అనే మాటకు కట్టుబడ్డాను.
సరే, చెల్సీ!
అద్భుతం!
మహిళలు ధిక్కరించగలరు
లాస్ ఏంజెలెస్
హేయ్. అంతే. భలే ఉంది.
ఒక వ్యక్తితో ప్రేమలో పడటం అంటే వారితో ఉన్నప్పుడు 100% మనం మనలా ఉండటానికి
ఎలాంటి సంకోచం లేకుండా సౌకర్యంగా ఉండగలగడమే.
ఒక వ్యక్తితో ప్రేమలో ఉండటం అంటే,
అది ఏ సమయమైనా సరే, మనం ఏం చేస్తున్నా సరే,
వారితోనే ఉండాలని అనిపించడమే. రోజు రోజుకూ ఆ ఫీలింగ్ బలపడుతుంది.
భలే చెప్పావు.
మీ ఇద్దరినీ చూస్తుంటే, అందరూ అనే మాట గుర్తుకొస్తుంది,
ఒకరి కోసం ఒకరు పుట్టినట్టు.
ఆబీ వామ్బక్ - ప్రపంచ కప్ / ఒలింపిక్ సాకర్ ఛాంపియన్
మీరు ఒక లైబ్రేరియన్ కాన్ఫరెన్స్ లో కలిసారా?
-అవును. -భలే సెక్సీ విషయం.
బాగా సెక్సీ.
అంటే, నాకు లైబ్రరీలు అంటే చాలా ఇష్టం. లైబ్రేరియన్లు అంటే చాలా ఇష్టం.
కాబట్టి మిమ్మల్ని చూస్తుంటే…
గ్లేనన్ డోయల్ రచయిత్రి / కార్యకర్త
-…ఒక చక్కని మొదటి పరిచయంలా అనిపిస్తోంది. -అవును.
నేను అనేక దశాబ్దాలుగా ఆబీకి వీరాభిమానిని.
ఆబీ వామ్బక్ సాకర్ ఆటగాళ్ల చరిత్రలో అతిగొప్ప క్రీడాకారులలో…
-చరిత్రలోనే గొప్ప క్రీడాకారిణి. -…ఒకరు. మహిళలైనా లేక మగవారైనా.
-అవును. -ప్రపంచంలో ఎవరితో పోల్చినా సరే.
మనకు ఉత్సాహం ఎక్కువై ఒకరి మాట ఇంకొకరం పూర్తి చేయనివ్వడం లేదు.
అలాగే గ్లేనన్ డోయల్, ఒక క్రైస్తవ అమ్మల బ్లాగుతో తన ప్రస్థానాన్ని ప్రారంభించిన మహిళ.
-ఈ మహిళలను చూస్తే ముందు అనిపించేది ఏంటంటే… -ఆమె ఒక రచయిత్రి, పాడ్ క్యాస్టర్,
మన ప్రస్తుత పరిస్థితుల పట్ల ఎంతో బలమైన అవగాహన ఉన్న వ్యక్తి అనొచ్చు.
వీరిద్దరూ కలిసి ఒక అద్భుతమైన సంసార జీవితాన్ని కట్టుకున్నారు.
ధిక్కరణ తత్వం ఉన్న వ్యక్తులంటే వీరే.
తమ ప్రేమ కోసం వారు చాలా రిస్క్ చేయాల్సి వచ్చింది.
అలాగే ఎలా అంత విజయవంతమైన జీవితాన్ని నిర్మించుకున్నారో తెలుసుకోవడం
చాలా కష్టమైన పని.
నేను ఒక మంచి వ్యక్తితో, ఇబ్బందికరమైన దాంపత్య జీవితం కొనసాగిస్తూ ఉండేదాన్ని.
నేను ఒక కన్వెన్షన్ లో ఉన్నప్పుడు, ఈమె ద్వారం గుండా లోనికి వచ్చింది.
వెంటనే నేను నాకు తెలియకుండానే నా చేతులు ఇలా చాచి నిలబడిపోయా.
అందరూ నన్ను చూస్తున్నారని తెలిసి, నేను వంగి నమస్కారం చేశా.
అప్పుడు నాకు అనిపించింది,
నేను బహుశా ఒక వింతైన రచయిత్రిని ఏమో, అందరికీ ఇలా వంగి
నమస్కారం పెడతా అనుకుంటుందేమో అని.
-మరి, మీరు కూడా తిరిగి వంగి నమస్కారం చేసారా? -ఆమె ఒక్కతే అక్కడ నిలబడింది…
-అంతే అయ్యుంటుంది. -…అది కూడా గదిలో అవతలి వైపు
నిలబడి ఉంది, అలాగే అక్కడ ఒక టేబుల్ అడ్డంగా పెట్టి ఉంచారు…
కాబట్టి నేను ఇలా పక్క నుండి మెల్లిగా అడుగులు వేస్తూ వెళ్లాల్సి వచ్చింది.
భలే వింతగా ఉంది.
అదంతా చాలా వింతైన విషయం. నాకు చాలా చమటలు పుట్టాయి.
కానీ నేను నా జీవితంలో మొట్టమొదటి సారి ప్రేమలో ఉన్నాను అని తెలిసింది.
కానీ నాకు అప్పటికే వివాహమైంది, ముగ్గురు పిల్లలకు తల్లిని,
దాంతో చాలా భయం వేసింది.
అప్పటికి బలమైన మత విశ్వాసంలో ఉండేదాన్ని, నా వృత్తి కూడా దానిపైనే ఆధారపడి ఉండేది.
నాకు చాలా మంది మళ్ళీ మళ్ళీ చెప్పారు,
"నువ్వు కావాలనుకుంటే ఆమెతో ఉండొచ్చు, కానీ నీ వృత్తికి వీడుకోలు చెప్పాల్సిందే" అని.
కానీ నాకు గుర్తున్న ఒక విషయం ఏమిటంటే,
ఇది నేను నా జీవితంలో మొట్టమొదటి సారి ఇతరులకు నాపైన ఉన్న అంచనాలను పక్కన పెట్టి
నా కోసం నన్ను నేను గౌరవించుకోవడానికి నిర్ణయం తీసుకోవాల్సిన
ముఖ్యమైన మజిలీ అని అనుకున్నాను.
అలా ఉండగా ఒక రోజు, నేను నా చిన్న బిడ్డ స్కూల్ కి వెళ్ళడానికి రెడీ అవుతుండగా గమనించా.
అప్పుడు నాకు అనిపించింది, ఓరి, దేవుడా, నేను దీని కోసమే కదా ఇంకా ఈ వివాహంలో ఉన్నాను అని.
ఇదే విషయం దాని వివాహంలో జరగడం నాకు నచ్చుతుందా?
ఈ చిన్న బిడ్డ జీవితంలో ఇలా జరగాలని నేను ఎప్పటికీ అనుకోలేను,
మరి అలాంటప్పుడు నష్టపూరితమైన ప్రేమను వ్యక్తపరుస్తూ దీన్ని నేను మంచి పెంపకం అని ఎలా చెప్పగలను?
అప్పుడు మేము, "సరే, చేసేద్దాం" అనుకున్నాం.
మేము చాలా జాగ్రత్తగా,
మాకు వీలైనంత ప్రేమ, గౌరవాలతో ఈ పెళ్లి చేసుకున్నాం.
ప్రారంభంలో అందరూ ఆశ్చర్యపోయారు, ఎందుకంటే జనం చేసేదే అది.
తర్వాత మేము బాగానే సంతోషంగా ఉన్నామని తెలిసాక, అందరూ మెల్లిగా మామూలయ్యారు,
మా ప్రేమ నిజమైంది అని మాకు తెలియడం సంతోషం.
మీకు పెళ్లి అయి ఎన్నేళ్లు అయింది?
మా పెళ్లి అయి 11 ఏళ్ళు అయింది.
నా కథ మీలాంటిది అస్సలు కాదు.
మీరు ఇలా చేయలేదా?
లేదు. నేను నా భర్తను నా బాల్యంలోనే కలిసాను,
అప్పటి నుండి మేము పన్నెండేళ్లకు పైగానే స్నేహితులుగా ఉన్నాం…
-వావ్. -…ఆ తర్వాతే డేటింగ్ ప్రారంభించాం. అవును.
మీరు స్నేహితులుగా ఉంటూ ఎలా… అంటే, ఒకరంటే ఒకరికి ఇష్టం అని ఎలా తెలిసింది?
అప్పటికే మేము ఇద్దరం వేరే వారితో విడిపోయి ఉన్నాం.
అలా బ్రేకప్ అయి ఉండడంతో ఒకరిని ఒకరం
-ఓదార్చుకుంటూ ఉన్నాం. -ఆహ్-హ.
ఒక రాత్రి, మేము భోజనం చేస్తున్నాం అనుకుంట.
అతను, "మనం ఒక డేట్ కి వచ్చినట్టు ఉన్నాం" అన్నాడు.
-నేను, "అవునా?" అన్నాను. -ఓహ్, బాబోయ్.
"అయ్యుండొచ్చు. మనం డేట్ కి వచ్చామా?" అనుకున్నాం, అదే మా బంధానికి ఆరంభం.
మా అనుమతి అడిగాడనో, లేక అడగాల్సిన అవసరం ఉందనో కాదు.
కానీ అతను ఒకరోజు నేరుగా మా ఇంటికి వచ్చి,
"నేను ఆమెను పెళ్లి చేసుకోమని అడగబోతున్నాను, మీకు చెప్పాలనుకున్నా" అన్నాడు.
అప్పుడు నేను, "సూపర్!" అనుకున్నా.
అతను మిమ్మల్ని అడగలేదు కానీ,
-గౌరవంగా వచ్చి చెప్పడం నచ్చింది. నాకు నచ్చింది. -అవును. మర్యాదగా చెప్పాడు.
నేనైతే ఈమె అమ్మా నాన్నలను నేరుగా వెళ్లి అడిగేసాను.
వాళ్ళతో మాట్లాడాను, వాళ్ళ ఇంటికి వెళ్లాను, పెద్ద ప్లాన్ వేసా.
కానీ అస్సలు ఎదురు చూడలేకపోయా.
నేను నా కబోర్డు దగ్గరకు వెళ్లి, రింగ్ తీసుకొని, వెనక్కి తిరగ్గానే
ఈమె వచ్చి, "కాఫీ కావాలా?" అని అంది. ఈమె వెళ్లి వెనక్కి రాగానే నేను ఆమెను అడిగేసా.
నేను అస్సలు… ఇంకొక్క క్షణం కూడా ఆగలేకపోయా.
అంటే… మీ విషయంలో అయితే మీ భర్త
-మిమ్మల్ని ఒక లక్ష సార్లు అడిగారు అనుకుంట కదా? -నలభై తొమ్మిది సార్లా?
అలాంటిదే… లేదు, మూడు సార్లే.
-మూడు సార్లు మాత్రమే. -సరే. మూడు సార్లే.
మేము లా స్కూల్ లో కలిసాం. అతను చాలా బలమైన వ్యక్తిత్వం కలిగిన వ్యక్తి.
మేము చదువు పూర్తి చేసుకున్నాక, ఆయన నన్ను పెళ్లి చేసుకోమని అడిగాడు.
నేను అప్పుడు, "నేను ఇంకా పెళ్ళికి సిద్ధంగా లేను" అన్నాను.
తర్వాత ఒక ఏడాది ఆగి, మళ్ళీ అడిగాడు.
అప్పుడు ఆయన ఆర్కాన్సాలో కాంగ్రెస్ పదవికి పోటీ చేస్తున్నాడు.
అలాగే నేను రిఛర్డ్ నిక్సన్ ని తొలగించే క్రమంలో అభిశంసన బృందంలో పని చేస్తున్నాను…
సరే. పెద్ద విషయమే.
-ఆ సమయంలో మేము చాలా బిజీగా ఉన్నాం. -నిజమేలే.
అప్పుడు నేను, "మనం కొంచెం ఆగుదాం" అన్నాను.
తర్వాత నేను అర్కాన్సాకి వెళ్లి, ఒక లా స్కూల్ లో టీచర్ ఉద్యోగం ప్రారంభించాను,
అప్పుడు ఒక సెమిస్టర్ పూర్తి అయిన తర్వాత,
నేను, "నాకు ఈ ఉద్యోగం నిజంగా ఇష్టమో కాదో తెలుసుకోవడానికి
నేను ఒక ట్రిప్ మీద వెళ్లాలనుకుంటున్నా" అన్నాను.
అప్పుడు ఆయన నన్ను ఎయిర్ పోర్ట్ కి తీసుకెళ్తుండగా, మేము ఒక చిన్న ఇంటిని చూసాం.
నేను మాటలో మాటగా, "ఆ ఇల్లు భలే అందంగా ఉంది" అని అన్నాను.
నేను అంతకు మించి ఇంకేం అనలేదు.
నేను తిరిగి వచ్చేసరికి, నన్ను ఎయిర్ పోర్ట్ లో ఎక్కించుకుని,
-"నీకు నచ్చిన ఆ ఇల్లు నేను కొనేసా" అన్నారు. -ఓరి, నాయనో.
-"నన్నిక పెళ్లి చేసుకోవాల్సిందే" అన్నారు. -ఓరి, నాయనో, సూపర్.
అప్పుడిక చేసుకోక తప్పలేదు.
-ఆయన దుప్పట్లు, ఒక మంచం… -వావ్. అమ్మో.
-…ఒక సోఫా… -మంచి పని.
…కొన్ని గిన్నెలు కూడా కొనేశారు.
దాంతో మేము ఆ ఇంట్లోనే పెళ్లి చేసుకున్నాం.
-ఆ ఇంట్లోనా? -ఆ చిన్న ఇంట్లోనే, అవును.
అంటే, ప్రేమించడం, ఎలా ప్రేమించాలో నేర్చుకోవడం, ప్రేమను పంచడం,
అలాగే ప్రేమ కోసం పోరాడటం
అనేవి ఒక్కొక్కరి జీవితంలో ఒక్కోలా ఉంటాయి.
ప్రేమించడం అలాగే ప్రేమించబడటంలో
ఒకరితో ఒకరు సౌకర్యంగా ఫీల్ అవ్వడం చాలా ముఖ్యం.
-ఎందుకంటే ఒక్కొక్కసారి ప్రేమించడం కంటే… -అవును.
…ప్రేమించబడడం చాలా కష్టం, కదా?
-అది నిజం. -వంద శాతం.
ఒక బంధంలో అత్యంత ముఖ్యమైన విషయం ఒకరితో ఒకరు స్వేచ్ఛగా మాట్లాడగలడం అని అందరం ఒప్పుకున్నాం.
అవును. ఇవాళ అది జెంగా ఆడుతూ చేద్దాం.
-సరే, నేను సిద్ధం. -అంతే. సరే.
ఆగండి, ఇది మరొక రకమైన జెంగా ఆటా?
-అవును. -బాంధవ్యాల జెంగా.
-ఇది బాంధవ్యాల… -ఏంటి?
దేవుడా, ఎంతో ఒత్తిడిగా ఉంది.
"మీకు ఇంకా అర్థం కాని విషయం ఏమిటి?"
నాకు ఇప్పటికీ వంట వండటం సరిగ్గా చేత కాదు.
నేను సూచనలు ఫాలో అవ్వగలను అంతే, కానీ సాధారణంగా వంట సూచనల్లో,
"క్యారెట్లను జూలియన్ చేయాలి" అన్నట్టు ఉంటుంది.
అది చదివి, నాకు డిక్షనరీ కావాలి అనిపిస్తుంది, మొదటి సూచనకే గూగుల్ పై ఆధారపడుతుంటా.
లేదు, నువ్వు రెండు చేతులు వాడకూడదు. లేదు.
ఇప్పుడు భలే ఉండబోతుంది.
"ఇతరుల్లో ఉన్న ఏ చెడు అలవాటు మీకు అస్సలు నచ్చదు?"
ఇది నాకు బాగా ఇష్టమైన విషయం!
నేను ఈ ప్రశ్న కోసం ఎన్నాళ్లగానో ఎదురుచూస్తున్నా!
-చెప్పు, పిల్లా, చెప్పు! -ఇక మొదలు.
నాకు అస్సలు నచ్చని అలవాటు మాట్లాడేటప్పుడు మధ్యలో మాట్లాడటం.
అదే సరిచేసుకోవడానికి చూస్తున్నాను.
-నా భర్త కూడా మాటల మధ్యలో మాట్లాడుతుంటారు. -ఇలా మధ్యలో మాట్లాడే వారితో ఎలా డీల్ చేస్తావు?
నువ్వు ఆయనతో… నిన్ను ఈ ప్రశ్న అడగడానికి నేనే మధ్యలో మాట్లాడేసా.
మీరు ఈ విషయం చర్చించుకుంటారా?
లేదా ఆయనకు ఇక ఆ అలవాటు పోదని ఊరుకుంటారా?
-మేము చర్చించుకుంటాం. -సరే.
ఈ మధ్య ఆ అలవాటు చాలా వరకు తగ్గింది.
-అవును. -నాకు కూడా.
అలాగే మేము ప్రతీ రాత్రి, మా మనసులో ఉన్న విషయాలన్నీ పంచుకుంటాం,
ఎందుకంటే మనసులో కోపంతో మాత్రమే కాదు,
చిరాకుతో కూడా రోజును ముగించడం మాకు నచ్చదు.
-ప్రతీ రాత్రి మనసు క్లియర్ చేసుకుంటారు. -ప్రతీ రాత్రి.
ఇది సులభమైన విషయం కాదు.
సులభం కాదు, కానీ…
సరే, దీనికి సమాధానం చెప్పడానికి నేనే ఒకరిని ఎంచుకుంటా.
ఆబీ, నీకు బాగా నచ్చే పొరపాటు ఏంటి?
నా మొదటి పెళ్లి.
నేను నా మాజీ భార్యను తక్కువ చేయాలని ఇది చెప్పడం లేదు.
అది కూడా ప్రేమతో ముడిపడిందే.
కానీ కొన్ని సార్లు మనకు ఏం కావాలి,
అలాగే ఏం వద్దని తెలుసుకోవడానికి
ఒక పనిని చేయడం ఒక్కటే మనకు ఉన్న దారి.
అవును.
-సరే, ఇంకేం ఉందో చూద్దాం… -మళ్ళీ రెండు చేతులతో తీస్తున్నావు…
అద్భుతం!
న్యూ యార్క్ సిటీ
మనం ఇవాళ మీ ప్రేమను వేడుక జరుపుకోవడానికి కలుసుకున్నాం.
వార్షికోత్సవం అనేది క్యాలెండరులో ఉండే ఒక తేదీ మాత్రమే.
కానీ నిన్ను తలచుకొని నేను ప్రతీ రోజూ దేవుడికి థాంక్స్ చెప్తున్నా, ఐ లవ్ యూ.
నేను మళ్ళీ జీవితంలో ప్రేమించలేనేమో అనుకున్నాను, కానీ అది తప్పని నువ్వు నిరూపించావు.
నేను చాలా తప్పుగా అనుకున్నా అని నిరూపించావు.
మీరు ఇక ముద్దాడి ఈ వేడుకను ముగించండి.
ప్రేమకంటే ముఖ్యమైంది ఏంటి?
దానికి జనం ఇచ్చే నిర్వచనం, దాన్ని పొందే విధానం అలాగే పోగొట్టుకునే విధానం.
ప్రతీ మానవ అనుభవానికి ప్రేమ అత్యంత కీలకమైన విషయం.
అలాగే చాలా మంది, పెళ్లి చేసుకోవడం అనేది ప్రేమపై
తిరుగులేని నమ్మకాన్ని వ్యక్తపరచడంగా చూస్తారు.
కాబట్టి నేను ఇవాళ అనేక విధాలైన ప్రేమ జంటలకు
పక్షపాతం చూపకుండా, గర్వంగా అలాగే సంతోషంగా పెళ్లి చేసే పాస్టరమ్మను కలవనున్నాను.
అబ్బా, నాకు ఇది చాలా సంతోషంగా ఉంది. నేను మీ గురించి చాలా చదివాను…
రెవ్. విట్నీ ఇజానేటన్ వివాహ అధికారి
-నేను కూడా మీ గురించి చదివాను. -అవును, కొంచెం చదివి ఉంటారు.
అవును, అక్కడక్కడా.
-చదివిన ప్రతీదీ నమ్ముకూడదు, కదా? -నిజమే. చింతించకండి, నేను నమ్మను.
మీకు "నేను ప్రజలకు సహాయపడగలను" "నేను చేయగలను" అని ఎప్పుడు అనిపించింది?
-వారితో పెళ్లి గురించి మాట్లాడటం… -అవును.
…ఎందుకంటే, అది కాస్త క్లిష్టమైన అంశం కదా.
-నిజమే… -అవును.
-మీరు ప్రేమ మరియు నమ్మకాలను… -అవును.
-…బంధాల ద్వారా దగ్గర చేసి ఒకటి చేస్తున్నారు. -అవును.
ఒక ఆడదానిగా, నల్లజాతీయురాలిగా పైగా గే వ్యక్తిగా,
నేను అన్ని విధాల వివక్షకు లోనైన దానిని.
-కాబట్టి నేను ఏర్పరచుకున్న తత్వం ఏమిటంటే… -అవును.
…అందరితో మంచిగా ఉండాలనేదే.
ఎవరు ఎలాంటి వారైనా సరే, నా ఇంటికి వస్తే అందరినీ ఒకేలా చూస్తాను.
అలాగే వివాహాల విషయంలో కూడా ఇదే సూత్రం చక్కగా పని చేస్తుందని నా ఉద్దేశం. కాబట్టి…
మీరు పెరిగిన చర్చిలో మిమ్మల్ని మీలాంటి వారిని సంతోషంగా అంగీకరించేవారా?
లేదు! మాది పెంతికోస్తు అపోస్తలిక్ చర్చి,
కాబట్టి ఆ సంఘం బలమైన సూత్రాల ఆధారంగా నా జీవన విధానానికి పూర్తిగా వ్యతిరేకంగా ఉండేది.
అప్పుడు నేను, "ఆగండి.
వీళ్లు చెప్పేదాని ప్రకారం, దేవుడు ప్రేమమూర్తి, కానీ దేవుడు నన్ను ప్రేమించడా?" అనుకున్నాను.
ఏంటి, లేదు, ఆగండి.
-నాకు అర్థం కాలేదు. -"దేవుడిని ఒక గిరి గీసి, అందులో పెట్టి, నన్ను…"
-అవును. -"…వేరే పెడుతున్నారా?"
నన్ను బయట నిల్చోమంటున్నారు, అంతేనా? అలా ఎలా కుదురుతుంది?
మనం అనుకునేట్టు దేవుడు అంత గొప్పవాడైతే, స్వర్గంలో ఉన్న దేవుడికి,
లేదా దేవుడు ఎక్కుడున్నా సరే, నా గురించి ఎలాంటి సందేహాలు ఉండవు.
నేను వేదాంత పాఠశాలకు వెళ్లినప్పుడు,
అక్కడ చెప్పేది అంతా దానికి పూర్తిగా విరుద్ధంగా ఉండేది.
-అయితే మీకు అన్నీ ముందే తెలుసు. భలే వారు. -నేను మొదటి నుండి ఇలా ధైర్యంగానే ఆలోచించేదాన్ని.
కాబట్టి, అవును. కాబట్టి… నాకు తెలిసి ప్రేమే అన్నిటికంటే ముఖ్యం,
అలాగే అది ఒక్కటి ఉంటే వేరే దేని గురించి ఆలోచించాల్సిన పని లేదు.
మనం ధిక్కరించే వ్యక్తుల గురించి మాట్లాడేప్పుడు,
వారు నిరంతరం అన్ని విషయాల్లో ఆ ధిక్కారాన్ని చూపుతున్నారు అన్నట్టు ఆలోచిస్తుంటాం,
కొన్నిసార్లు, చెప్పాలంటే,
అలా ధిక్కరించే వారికి కాస్త నెమ్మది, ఊపిరి తీసుకోవడానికి వెసులుబాటు దొరికితే చాలు.
వారికి ఏం కావాలని నెమ్మదిగా ఆలోచించుకొని ముందు సాగితే చాలు.
-మీరు ఇప్పుడు మీ భర్తతో ఉండట్లేదు. -నా భర్తతో ఉండట్లేదు.
మీ కథ నా కథలాగానే ఉంటుంది,
నేను కూడా నా భర్తతో "ఉండాలా వద్దా" అనే ఆలోచనలో ఉండేదాన్ని.
కానీ కొన్నాళ్ల తర్వాత నిర్ణయించుకున్నాను,
"ఇక నేను ఇలా ఉండకూడదు అని."
నేను సంతోషంగా లేను. వేరైపోవాలి అని నిర్ణయించుకున్నాను.
మీ వైవాహిక బంధం గురించి బయటి ప్రపంచానికి
మొదటి నుండి తెలుసు.
మీరు మీ వైవాహిక బంధంలో ఉండడమే మీరు చేసిన అత్యంత దమ్మున్న పని అని…
-అవును. -…అన్నారు.
కానీ అది అందరి విషయంలో నిజం కాదు.
నేను చెప్పేది ఏంటంటే, నా వరకు పెళ్లి బంధం నుండి బయటకి రావడమే నేను చేసిన అత్యంత దమ్మున్న పని.
ఖచ్చితంగా.
ఆ నిర్ణయం తీసుకున్నప్పుడు, మీరు… మీరు ఆ సంసారంలో ఎలా ఉండగలిగారు?
అంటే, అది చాలా వ్యక్తిగతమైన శోధన తర్వాత చేసిన పని.
కౌన్సిలింగ్, అలాగే మంచి స్నేహితుల ద్వారా,
నేను నాకు ఏది మంచి చేస్తుందో ఆ నిర్ణయాన్నే తీసుకోవాల్సి వచ్చింది.
ఎందుకంటే మీ వైవాహిక జీవితంలో ఇంకెవరు భాగం కాదు.
ఎవ్వరూ కాదు. చుట్టూ ఉన్నవాళ్ళు అందరూ, "తనేమి చేయాలో మాకు తెలుసు" అంటారు.
కానీ వేరే వాళ్ల పెళ్లి జీవితం ఎలా ఉందని మీకు తెలుసుకోలేరు,
-ఇక మనస్సులో లేదా ఆలోచనలో ఏముందో ఎలా తెలుస్తుంది. -అది, లేదా… అవును.
ఆ ఆత్మ శోధనను మీ అంతట మీరే చేయాలి.
ఒక నిర్ణయానికి రావడం అనేది చాలా కష్టం.
-అవును, చాలా కష్టం. -చాలా బాధాకరంగా ఉంటుంది.
ఎంతో నిరాశ, నిస్పృహ, కోపం, ఎన్నో తీవ్రమైన ఆలోచనల
తర్వాత, నేను ఆ నిర్ణయం తీసుకున్నాను, అప్పుడు నేను ప్రశాంతంగా ఉండగలిగాను.
మీరు ఎవరో ప్రపంచానికి తెలియకపోయుంటే కూడా మీరు ఈ నిర్ణయం
తీసుకునేవారా?
ఖచ్చితంగా తీసుకునేదాన్ని. అది నేను ఏమిటి అని చూపించిన నిర్ణయం.
-సరే. -అవును.
-అంతే కాకుండా ఇది మేము ఏంటి, అలాగే ఆయన ఏమిటని… -అవును.
…తెలిపిన నిర్ణయం.
నా ఆలోచన ప్రకారం, నైతికంగా ఆయన చాలా మంచి వ్యక్తి,
చాలా ప్రేమ, ఇష్టం చూపించేవాడు, గొప్పగా ఆలోచించేవాడు,
-నాకు ఆయన అంటే చాలా ప్రేమ. -అవును, నిజమే.
మీరు ఒకవేళ, మీపై జనం దృష్టి లేకపోయి ఉంటే,
-ఆయన ఆ విషయం మీకు చెప్పేవాడా? -లేదు.
ఎందుకంటే ఆయన చాలా సిగ్గుపడ్డాడు, ఆ విషయంలో చాలా అవమానపడ్డాడు.
అసలు మనకి తెలియాలి అని మీరు అనుకుంటున్నారా?
అంటే, ఈ ప్రశ్నను మొదటి నుండి అందరూ అడుగుతున్నారు.
-కదా? -నాకు తెలిసి కొన్ని సందర్భాలలో
చెప్పడం కంటే చెప్పకపోవడమే మంచిది.
అందుకు నేను మీతో ఏకిభవించగలను.
అలాగే కొన్ని రహస్యాలు అందరికి తెలియాలి,
కొన్ని తెలియాల్సిన పని లేదు.
ఒకరికి మన వల్ల హాని జరిగిందని తెలియక పోయి ఉంటే,
చెప్పడం వల్ల వారిని బాధపెట్టడం…
-తప్ప ఇంకేం చేయం. -…వాళ్లకు చెప్పడం వల్ల?
ఒక మంచి జీవితం బ్రతకడం కష్టం అని అందుకే అంటారు,
ఎందుకంటే ఇలాంటి అనేక ప్రశ్నలకు మనం సమాధానం వెతుక్కోవాల్సి ఉంటుంది.
పైపైన అనుభవాలు ఉంటే సరిపోదు.
అవును.
నన్ను ప్రేమించండి
నేను నిన్ను నా పూర్తి హృదయంతో ప్రేమిస్తున్నాను
పెళ్లి అంటే కలిసి పయనిస్తూ, ప్రేమను పంచుకుంటూ,
ప్రేమను సృష్టించుకుంటూ, నవ్వుతూ జరగాల్సిన పని.
అయినా కూడా, మన అమెరికాలో అలాగే ప్రపంచం అంతా,
పెళ్లి అనేది నిర్బంధన, ప్రమాదం ఇంకా అవమానాలతో నిండిన అనుభవంగా మిగిలే అవకాశం ఉంది.
నాకు 19 ఏళ్లకు బలవంతంగా పెళ్లి చేసారు,
నా భర్తకు ఒక వస్తువుని అన్నట్టు నన్ను అప్పగించారు.
ఆయనకు నేను ఒక ఆస్తిని అన్నట్టు.
నేను ఇక్కడే బ్రూక్లిన్ లో, చాలా సంప్రదాయబద్ధమైన యూదుల ఆచారంలో పెంచబడ్డాను,
మా సంప్రదాయం ప్రకారం, మా అమ్మా నాన్నలే ఒక పెళ్లిళ్ల పేరయ్య ద్వారా నాకు…
ఫ్రెయిడి రీస్ ఫౌండర్, అన్ చెయిన్డ్ ఎట్ లాస్ట్
…తెలియని వ్యక్తితో పెళ్లి సంబంధాన్ని తెచ్చి పెడతారు.
నీకు ఇలా పెళ్లి జరగబోతుంది అని తెలిసిన తర్వాత,
అందరికీ ఇలాగే జరుగుతుంది కాబట్టి
నీ విషయంలో కూడా ఇది మాములే అని అనుకున్నావా,
లేక నీ విషయంలో ఇది సరైన పని కాదు అనిపించిందా?
అంటే, మామూలే అనుకోవడం మాత్రమే కాదు, చాలా సంతోషించాను కూడా.
ఇది బలవంతంగా చేస్తున్న పెళ్లి అని నాకు అస్సలు అనిపించలేదు.
నేను మండపంలో పెద్దగా నవ్వుతూ నడిచినప్పుడు
అది ఒక భయంకరమైన ఉచ్చు అని తెలీలేదు.
నేను నేరుగా ఆ ఉచ్చులోకి వెళ్తున్నానని నాకు అర్థం కాలేదు.
కానీ పెళ్లి జరిగిన ఒక వారానికే పరిస్థితులు దారుణంగా తయారయ్యాయి,
అప్పుడే అప్పటి నా భర్త తన కోపంతో మదమెక్కినట్టు ప్రవర్తించి
గోడను గుద్ది కన్నం చేసాడు,
అది జరిగిన కొన్ని రోజులకు మొదటి సారి
నన్ను చంపుతానని బెదిరించాడు.
నువ్వు ఎప్పుడైనా, "సరే, నేను ఇంకాస్త ఒదిగి ఉంటే చాలేమో" అనుకున్నావా?
అతని కోపాన్ని తగ్గించడం నీ బాధ్యత
అని అనుకున్నావా?
వంద శాతం అనుకున్నా.
నాకు ఎవరూ సహాయం చేయరు అని నాకు తెలిసొచ్చాక,
నేను బయటపడటానికి నెమ్మదిగా డబ్బు పోగేయడం ప్రారంభించాను.
అది చేయడానికి చాలా కష్టపడ్డాను,
ఎందుకంటే నాకంటూ ఏదీ వ్యక్తిగతంగా ఉండటానికి నా భర్త ఒప్పుకోలేదు.
నా వ్యక్తిగత వస్తువులు అన్నీ అతను చూసేవాడు.
నేను డబ్బులు దాచడానికి నాకు దొరికిన ఒకే ఒక్క ప్రదేశం వంటగది అరలో ఉన్న
సిరియల్ డబ్బా మాత్రమే.
బయట పడటానికి నాకు 15 ఏళ్ళు పట్టింది.
కానీ ఆ క్రమంలో నేను నా మొత్తం కుటుంబానికి దూరం అయిపోయాను.
ఆ సంసారం నుండి తప్పించుకున్నందుకు నన్ను వెలేసి శిక్షించారు.
నువ్వు పడిన బాధను నీకు ఒక లక్ష్యాన్ని ఏర్పరచుకోవడానికి వాడుకున్నావు.
నేను ఈ రోజు ఈ డ్రెస్ వేసుకున్నప్పుడు,
నేను మొదటిసారి పెళ్లి బట్టలు వేసుకున్నప్పటికంటే చాలా భిన్నమైన ఆలోచనతో వేసుకుంటున్నాను.
ఇప్పుడు నేను బలవంతంగా ఇంకొకడికి లొంగి బ్రతకడానికి అప్పగించబడటం లేదు.
నేను ప్రాణాలతో బయటపడిన వ్యక్తిని, నాలాంటి వారికోసం పోరాడుతున్న వ్యక్తిని.
బోస్టన్
మసాచుసెట్స్ లో బాల్య వివాహాలు అలాగే బలవంత వివాహాలకు వ్యతిరేకంగా నిరసన తెలపడానికి సిద్ధంగా ఉన్నారా?
ఇక మనం గౌన్లు వేసుకుందాం రండి!
నేను అన్ చెయిన్డ్ ఎట్ లాస్ట్ ని స్థాపించడానికి కారణం నా బలవంతపు వివాహం నుండి బయటపడినప్పుడు
నేను ఒంటరిదాన్ని అయిపోయాను,
కాబట్టి ఇప్పుడు నాలాంటి పరిస్థితుల్లో ఉన్నవారికి తోడుగా ఉండాలని నిర్ణయించుకున్నాను.
సరే, ఇప్పుడు అందరూ బాగా రెడీ అయినట్టు ఉన్నారు.
అవును.
పెళ్లి గౌన్ అంటే జనానికి సాధారణంగా సంతోషం ఇంకా రొమాన్స్ గుర్తుకువస్తుంది.
కానీ ఈ గౌన్ లు వేరు. ఇవి మా ఉద్యమాన్ని సూచిస్తున్నాయి.
అమెరికాలోని 44 రాష్ట్రాల్లో బాల్య వివాహాలు ఇంకా లీగల్
మైనర్లు విడాకుల కోసం ధరఖాస్తు చేసుకోలేరు.
అన్ చెయిన్డ్ ఎట్ లాస్ట్ లో మేము చూసింది ఏంటంటే,
మేము సహాయం చేసిన వ్యక్తులలో ప్రతీ వర్గానికి చెందిన వారు ఉన్నారు.
కానీ చాలా తక్కువ మంది అమెరికన్లకు ఈ సమస్యల గురించి తెలుసు.
-అంటే, నా ఉద్దేశంలో… -అవును.
ఈ సమస్య ఇతర దేశాలలోనే ఉందన్న… అహంకారం మన వాళ్లలో ఉంది.
-అవును. -నేను కాదు అంటా.
-ఇది మన దేశంలోనే జరుగుతున్న… -అవును.
-…ఒక సమస్య, పెద్ద అన్యాయం. -అవును.
నేను మసాచుసెట్స్ నివాసిని…
బాల్య వివాహం ఇంకా ఎమ్ఏలో ఎందుకు లీగల్?
…అలాగే బాల్య వివాహం నుండి బయట పడిన దానిని. నాకు 14 ఏళ్ల వయసులో,
మా కుటుంబ స్నేహితుడు ఒకడు నన్ను తాకడం మొదలుపెట్టాడు.
నేను 16 ఏళ్లకే గర్భవతిని అయ్యాను.
మా అమ్మా నాన్నలు నన్ను కోర్టుకు ఈడ్చి,
పది నిమిషాలలోనే నా డాక్యుమెంట్లు అన్నిటి మీద సంతకాలు చేసేసారు.
ఇంటికి వెళ్తుండగా ఒక సెకండ్ హ్యాండ్ వస్తువుల షాప్ దగ్గర ఆపి, నాకు ఒక డ్రెస్ కొన్నారు,
మా తాత బామ్మల ఇంట్లోని హల్లో నాకు పెళ్లి చేశారు.
ఈ అన్యాయం ఇక ఆగాలి.
మేము ఈ ప్రక్రియను 2015లో ప్రారంభించాం,
ఎవరికీ హాని తలపెట్టని, ఏమాత్రం ఖర్చు కాని, మానవ హక్కుల ఉల్లంఘనను అడ్డుకొనే
ఎంతో అవసరమైన కనీస శాసనం కోసం కష్టపడుతున్నాం.
శాసనకర్తలు మా పనిని మెచ్చుకొని, హై ఫైవ్ ఇచ్చి
వెంటనే చట్టాన్ని అమలు చేస్తారు అనుకున్నాం.
కానీ, ఇంత వరకు అలా జరగలేదు.
మీకు తెలుసు కదా, ఏమాత్రం జరగలేదు.
నేను ఎందరో రాష్ట్ర శాసనకర్తలకు ఎన్నో లెటర్లు రాసాను,
దేశంలోని ఎన్నో రాష్ట్రాలకు పంపించాను.
ఒక పేపర్ మీద రాయగలం అని ఊహించలేనన్ని విషయాలు రాసి పంపించాను.
ఫ్రెయిడి రాకముందు, ఇది అన్ని రాష్ట్రాలలో లీగల్.
ఇప్పుడు ఇంకొక 44 రాష్ట్రాలలో మార్చాలి. అంతే.
మీలాగ ఒకరిని చూపి, "నువ్వు ఇది చేసావు" అని చెప్పగల వ్యక్తులు కనిపించడం చాలా అరుదు.
కానీ ఫ్రెయిడి, నువ్వు ఇది చేసావు.
మనకు ఏం కావాలి?
బాల్య వివాహాలు అరికట్టబడటం!
మనకు ఎప్పుడు కావాలి?
వెంటనే!
బాల్య వివాహాల నిర్మూలన కోసం బలంగా పోరాడుతున్న ఫ్రెయిడి లాంటి ఒక యువతి,
అలాగే గ్లోరియా స్టయం లాంటి వ్యక్తికి
మధ్య చాలా లక్షణాలు ఒకేలా ఉంటాయి.
ఆమె తన వ్యక్తిగత అనుభవాలను ఆధారంగా చేసుకొని తన లక్ష్యాన్ని ఏర్పరచుకుంది.
మనలో కొందరం అబార్షన్ చేయించుకున్న వారం. నేను అయితే చేయించుకున్నాను.
మార్చ్ 1986లో, వాషింగ్టన్ లో జరుగుతున్న "నౌ" నిరసన
ఎన్నో కారణాలుగా మనం మరొక వ్యక్తికి ప్రాణం పోయాలా లేక మనకు మనమే ప్రాణం
పోసుకోవాలా అనే నిర్ణయం తీసుకోవాల్సి వచ్చింది.
ఆమె ఒక విలేఖరిగా ఆ పనిని ప్రారంభించింది.
ఆమె మిస్ మ్యాగజీన్ ని ప్రారంభించి, మహిళలకు సమాన జీతం, సమాన ఉద్యోగ అవకాశాలు…
మనం కలిసి సాధిస్తాం
…అలాగే తమ వివాహంపై నిర్ణయం తీసుకొనే హక్కులను సాధించడానికి పోరాడింది.
ఆమె 1950ల నాటి స్త్రీత్వాన్ని ఎదురించి
ధైర్యంగా, స్వేచ్ఛగా తన సొంత మార్గాన్ని ఏర్పరచుకుంది.
నేను సినిమాలకు వెళ్తే తప్ప పాప్ కార్న్ తినను.
పాప్ కార్న్ తినకుండా సినిమా చూడలేము.
అది నిజమే.
-సినిమాని బాగా ఎంజాయ్ చేయండి. -థాంక్స్.
ఫీచర్ ప్రెజెంటేషన్
మీరు రోల్ మోడల్స్ కోసం చూస్తున్నప్పుడు,
మీరు సినిమాలలో, లేదా బయట బాగా పేరు
పొందిన వారివైపు ప్రేరణ కోసం చూసేవారా?
గ్లోరియా స్టయం రచయిత్రి / స్త్రీవాది
అంటే, బ్రేక్ ఫాస్ట్ ఎట్ టిఫనీస్ నాకు బాగా నచ్చింది.
"బ్రేక్ ఫాస్ట్ ఎట్ టిఫనీస్" 1961
వెండి తెర మీద స్వేచ్ఛగా, సెక్స్ ని ఆనందిస్తూ కనిపించిన ఒక మహిళను
చూడటం అదే మొదటిసారి.
ట్యాక్సీ!
వెండి తెరపై, పెళ్లి కాకుండానే లైంగిక సంబంధం కలిగిన మహిళగా మొట్టమొదటిగా ఆమెను మాత్రమే చూపడానికి ఒప్పుకున్నారు.
నేను అలా ఎప్పటికీ ఈల వేయలేను.
ఇది చాలా సులభం.
ఇతర మహిళలు పోషించిన కొన్ని పాత్రలు, అంటే, ఎలిజబెత్ టైలర్ బట్టర్ ఫీల్డ్ 8లో,
లేదా బెట్టి డేవిస్ పోషించిన కొన్ని పాత్రలు…
అవును, ఆ పాత్రలన్నీ చివరిలో నష్టపోయినట్టే చూపించారు.
-అన్నీ కోల్పోయారు. -అవును.
వాటిని చూసినప్పుడు, "చూడండి."
"మీరు మీకు నచ్చినట్టు సరదాలకు పోయి, బంధాలు పెట్టుకొని,
సెక్స్ లో పాల్గొంటే, ఇలాంటి పరిస్థితే మీకు కూడా వస్తుంది" అని చెప్పినట్టు ఉంటుంది.
క్యాథరీన్ హెప్ బర్న్, ఆమె సాధారణంగా పోషించిన పాత్రలు…
ఆమె స్వేచ్ఛ కారణంగా ఆమె అంటే నాకు చాలా ఇష్టం.
ఆమె వ్యాపారవేత్త లాగ, జర్నలిస్ట్ లేదా లాయర్ లాగే ఎక్కువగా నటించేది.
-అది నాకు చాలా నచ్చేది. -అవును. ఆమె ఎక్కడా తగ్గింది లేదు.
లేదు.
కానీ, ఒక్క సీన్ ఉంది, అందులో ఆమె స్పెన్సర్ ట్రేసీని పెళ్లి చేసుకుంటుంది.
"వుమన్ ఆఫ్ ది ఇయర్" 1942
ఓరి నాయనో. మిస్ హార్డింగ్, మీకు యాక్సిడెంట్ అయిందా?
ఎంత మాట అన్నావు, ఆల్మ. పెళ్లి చేసుకొని వచ్చిన వారితో అలాగేనా మాట్లాడేది?
అలాగే పెళ్లి తర్వాత ఆమె ముందులాగ పోటీతత్వంతో ఉండదనుకుంటాడు, కానీ ఆమె ఏం మారకపోవడంతో
అతను బాధపడతాడు.
అందులో, ఆమె అతనికి టిఫిన్ చేయడానికి ప్రయత్నిస్తుంది.
కానీ ఆమెకు గుడ్డు పగలగొట్టడం ఎలాగో తెలీదు.
అలాగే ఆమెకు కాఫీ ఎలా చేయాలో కూడా తెలీదు.
ఏంతో కొత్తదనం ఉన్న పాత్ర.
అవును. నీకు కాఫీ చేయడం రాదా? ఏం పర్లేదు.
మనం 1950లలో, ఎలాగైతే ఉండాలనుకునే వారమో అలాంటి వారిని పెళ్లి చేసుకోవాలని అనుకునేవారం.
మనం సాధించలేనివి సాధించినవారిని.
మీరు అలా అనుకుని ఉండరని నా ఆశ.
చెప్పాలంటే నా కాలంలో కూడా మహిళలకు అంత స్వేచ్ఛ ఉండేది కాదు,
కానీ మీకు 50లలో ఉన్న స్వేచ్ఛకంటే మాకు ఎక్కువే దొరికింది.
-ఆ రోజుల్లో మహిళలు తమ భర్తల అడుగుజాడల్లోనే నడవాలి… -నిజమే.
…దాంతో పెళ్లి చేసుకోవడం అంటే ఒక విధంగా చావుతో సమానంలా ఉండేది.
కాబట్టి, పెళ్లి చేసుకోకుండా తప్పించుకోవడానికి అమ్మాయిలు కుటుంబాలకు దూరంగా వెళాల్సి వచ్చేది…
…ఆ కారణంగానే నేను ఇండియాకి వెళ్లాను.
నేను ఎందుకని అలా అందరిపై తిరగబడ్డానో నాకు తెలీదు,
కానీ నేను గనుక మా సాంప్రదాయ బద్దమైన మార్గాన్ని ఎంచుకొని ఉంటే,
అదే నా చివరి నిర్ణయం అయ్యుండేది.
నేనైతే జీవితంలో చాలా చిన్ని చిన్ని వివాహాలు చేసుకున్నానని అనుకుంటాను.
అంటే, నాకు బాగా దగ్గరైన బంధాలు
కానీ ఎంతో కాలం నిలబడనివి.
సరేనా? కానీ మేము ఇప్పటికీ స్నేహితులమే.
మనం ఎప్పుడైనా ఎవరినైనా నిజంగా ప్రేమించి ఉంటే, ఆ ఇష్టం ఎప్పటికీ పోదు.
-అవును, ప్రేమకు చావు లేదు. -నిజం.
మాకు 54 ఏళ్ళ తర్వాత కూడా ఒకరంటే ఒకరికి ప్రేమే.
గడిచే ప్రతీ క్షణం మాకు ఒకరిపై ఒకరికి ప్రేమ ఎక్కువవుతుంది.
ఎందుకంటే, ఇది ఒక ప్రయాణం లాంటిది. రాను రాను మీరు ఇంకా ఎన్నో తెలుసుకుంటారు.
మీరు, "తను ఇంకా అందంగా తయారైంది. తాను…"
నువ్వు నా కోసం పాటలు రాయడం నాకు ఎంతో ఇష్టం. మనం కలిసి ఉంటే చాలా బాగుంటాం. నిజం.
నీ మాటలు నిన్ను మళ్ళీ పెళ్లి చేసుకోవాలి అనిపించేలా చేస్తున్నాయి.
-ఇంకొక ఉంగరం కొను. -లేదు.
ఇవాళ మనం మన కుడి చేతులకు ఒక రింగ్ చేయబోతున్నాం.
సహజంగా "నేను సింగిల్ కాదు" అని చూపడానికి పెళ్లి ఉంగరాన్ని లేదా,
నిశ్చితార్ధ ఉంగరాన్ని ఎడమ చేతికి తొడుగుతారు.
జిల్ ప్లాట్నర్ జ్యూయలర్ / శిల్పి
1920లలో,
తమ స్వేచ్ఛను ప్రకటించడానికి మహిళలు తమ
కుడి చేతి వేళ్ళకు ఉంగరాలు తొడుగుకోవడం ప్రారంభించారు.
ఇక్కడ నాకు తెలిసి అత్యంత గొప్పవారైన,
బలమైన, స్వేచ్ఛతో పని చేస్తున్న మహిళలు కూర్చున్నారు.
-సరే, ఇవాళ కొన్ని రింగులు చేద్దాం, లేడీస్. -నేను ఇది నమ్మలేకపోతున్నాను.
-నాకు భలే ఉత్సాహంగా ఉంది. -అవును. నాకు కూడా.
మేము కొన్ని శాంపిల్స్ ఇంకా రకరకాల స్టయిల్స్ ని సిద్ధం చేసాం.
వావ్. ఇది భలే అందంగా ఉంది.
తనకు ఏం కావాలో బాగా తెలిసిన మహిళ.
నీలాంటి అందమైన చేతులు ఉంటే…
-నేను నిజంగా అంటున్నాను. -నిజమే.
నాకు చాలా చిన్న వేళ్ళు ఉన్నాయి. పెద్ద ఉంగరం పెట్టుకోలేను.
దీని మందం సరిగ్గా ఉంది. నాకు నచ్చింది.
ఇక పని ప్రారంభిద్దాం.
-కొంచెం మైనం, అలాగే జ్యుయెలర్ రంపం కావాలి. -సరే.
మాపై మీకున్న నమ్మకానికి చాలా సంతోషం.
అవును.
-సరే. -ఈ మైనపు ముద్దని ఇలా పట్టుకోవాలి.
సరే. ఇది భలే ఉంది.
-ఇలా నేరుగా పట్టుకోవాలి. -ఇలాగా?
యుఎస్ లోని మొట్టమొదటి మహిళా డాక్టర్, ఎలిజబెత్ బ్లాక్వెల్,
తన చెల్లెలు, ఎమిలీతో కలిసి తన మొదటి హాస్పిటల్ ని ఇక్కడే తెరిచారు.
అలాగే మహిళల ద్వారా నడిపించబడి, మహిళలకు సేవలు అందిస్తూ,
డాక్టర్లుగా, నర్సులుగా మహిళలకు శిక్షణ ఇచ్చిన మొట్టమొదటి హాస్పిటల్ అదే.
ఆ కాలంలో దాని వల్ల పెద్ద రచ్చ జరిగింది.
-కదా? అంటే, వాళ్ళను ఎన్నో విధాలుగా… -అవును.
-…బెదిరించి బాధపెట్టారు కదా? అవును. -నిజమే.
ఆ ప్రాంతంలో ఉన్న మగాళ్లకు వారిపై ఏమాత్రం నమ్మకం లేదు.
ఎలిజబెత్ బ్లాక్వెల్ దాని కారణంగా ఒక అర్హత ఉన్న డాక్టర్ కావడానికి
చాలా ఇబ్బందులు ఎదుర్కోవాల్సి వచ్చింది.
ఆమె వెళ్లిన మెడికల్ కాలేజీ వారు ఆమెను ఒక జోక్ అన్నట్టు చేర్చుకున్నారు,
కానీ ఆమె ఎలాగోలాగ నిలద్రొక్కుకొని, అమెరికాలో మెడికల్ పట్టా పొందిన
మొట్టమొదటి మహిళగా నిలిచింది.
ఆ తర్వాత ఆమె అలాగే ఆమె చెల్లి ఎమిలీ కలిసి
ఇక్కడే లెక్కలేనంత మంది మహిళలు ఇంకా పిల్లలకు సేవలు అందించారు.
కాబట్టి బ్లాక్వెల్ అక్కాచెల్లెళ్ల గౌరవార్థం, మనం…
వారిద్దరూ పెళ్లి చేసుకోలేదు. వాళ్ళు ఎంతో కష్టపడి పని చేసిన మహిళలు.
అందుకే ఇవాళ మనం కుడి చేతి ఉంగరాలు చేస్తున్నాం.
ఇది చాలా కష్టమైన పని.
ముందు కోయబోయేది ఎవరు?
-అమ్మా లేక కూతురా? -దీన్ని ఇప్పుడు ఒక పోటీ చేయకు.
మీరు దాదాపుగా కోసేశారు.
దీనిని నా కుడిచేతి ఉంగరం వేలుకు వేసుకుంటే భలే ఉంటుంది.
నాకు ఇది బాగా నచ్చింది.
-చాలా అందంగా, మృదువుగా, గుండ్రంగా… -అవును. నిజమే.
…అంటే, ఇది అద్భుతంగా ఉంది.
-చాలా బాగుంది. నాకు బాగా నచ్చింది. -కదా? నిజమే. థాంక్స్.
నాకు తెలిసి ఇది నేను అత్యంత విజయవంతంగా చేసిన వస్తువు అయ్యుండొచ్చు.
ఇది భలే ఉంది.
మా పెళ్లి ఉంగరంలో, ఆహ్,
మేము కలుసుకున్న ఒక ఓడ బొమ్మ
అలాగే ఈయన నా దగ్గరకు వచ్చినప్పుడు నేను వెనుకాడుతూ వెళ్లాను కాబట్టి ఒక నత్త బొమ్మ ఉంటాయి.
ఈయన నాకోసమే అలా ఉండి ఎదురు చూసాడు.
నాకైతే, మా బంధం ఇన్నాళ్లు ఎంత చక్కగా నిలబడిందో చూస్తే ఆశ్చర్యంగా ఉంటుంది.
నువ్వు లేకపోతే నేను ఈ ప్రపంచంలో ఏమైపోయేవాడినో నాకు తెలీదు. నాకు నిజంగా తెలీదు.
తలచుకుంటేనే భయంగా ఉంటుంది.
నా మొదటి భర్త చనిపోయారు.
కానీ నేను తెలుసుకున్న ఒక అందమైన నిజం ఏమిటంటే, నా మొదటి భర్త అలాగే నా కొత్త భాగస్వామి
ఇద్దరికీ చాలినంత ప్రేమను పంచగల శక్తి నా మనసుకు
ఉంది అని తెలుసుకున్నాను.
నేను గ్రహించిన ఈ విషయం ఎందుకు అంత అందమైంది అంటే
నేను ముందడుగు వేయడానికి సిద్ధమైన మరుక్షణం నా జీవితంలో అది నిజమైంది.
భర్తలను పోగొట్టుకున్న మాలాంటి వారు ఇంకొకరిని ఇష్టపడటం అనేది
ఆ బాధను అనుభవించని వారు అర్థం చేసుకోవడం కష్టం.
ఇవాళ రాత్రి బోలింగ్ ఆడదాం
పర్లేదు!
లాస్ ఏంజెలెస్
క్యాంప్ విడో అనేది వితంతువులు మానసికంగా కోలుకొని
నూతన స్నేహితులను చేసుకోవడానికి ఏర్పరచబడ్డ ఒక ప్రోగ్రామ్
భలే వేశావు!
అంతటి బాధ, దుఃఖాన్ని ఎదుర్కొన్న తర్వాత
మీ అనుభవం ద్వారా ఇతరులకు సహాయపడాలి అని
ఎలా ఈ నిర్ణయానికి వచ్చారు?
నేను క్యాంప్ విడోని ప్రారంభించడానికి కారణం
ఇతర వితంతువులను కనుగొనడానికి నేను పడ్డ పాట్లు మిగతా వారు పడకూడదన్న కారణమే.
మిషెల్ నెఫ్ హెర్నాండెజ్ ఫౌండర్, క్యాంప్ విడో
నాకు అప్పుడు 35 ఏళ్ళు, ఆరుగురు పిల్లలు. నేను ఇది ఎలా చేయగలను?
అప్పుడు నాకు అనిపించింది,
"ఇతర వితంతువులను అడిగితే బాగుంటుందేమో?" అనుకున్నాను.
మీరు ఇతర వితంతువులను ఎలా కనుగొన్నారు?
నేను కనిపించిన ప్రతీ ఒక్కరిని అడగడం ప్రారంభించాను,
"మీకు ఎవరైనా వితంతువు తెలుసా? మీకు ఎవరైనా వితంతువు తెలుసా?" అని,
అలా కనుగొన్న వారి దగ్గరకు వెళ్లి,
"వాళ్ళ బూట్లతో మీరు ఏం చేస్తారు? వారు తొడిగిన రింగ్ ఎన్నాళ్ళు పెట్టుకుంటారు?
మీరు మంచం మీద మీ వైపు పడుకుంటారా, లేక ఆయన వైపు పడుకుంటారా లేక మధ్యలో పడుకుంటారా?" అనేదాన్ని.
అలా నేను ఒక వితంతువుల సమాజాన్ని సృష్టించాను. ఇతరులకు ఆ సహకారం ఉండాలని ఆశపడ్డాను.
భాగస్వామిని కోల్పోడం కంటే దారుణమైన విషయం ఇంకేమైనా ఉందంటే
అది భాగస్వామి లేకుండా ఒంటరిగా మిగిలిపోవడమే.
మేము కలిసి నవ్వుకుంటాం. ఏడుస్తాం. కలిసి స్వేచ్ఛగా ఒకరితో ఒకరం ఉంటాం.
మేము ఎవరికీ ఏమీ వివరించాల్సిన పని లేదు.
మేము మాట్లాడుతూ, సరదాగా ఉన్నామనుకోండి,
ఒక్కోసారి ఉన్నట్టుండి అందరం ఏడ్చేస్తుంటాం.
అది మాములే.
అంతా మాములే, పెద్ద విషయం ఏం కాదు.
పని కానిస్తూ పోవాలి.
ఇక్కడ అందరికీ ఎదుటువారికి ఏదొక విధంగా సహాయపడాలనే ఆలోచన ఉంటుంది.
కాబట్టి, మీరు ఆ సహాయాన్ని పొందగలుగుతారు, అలాగే ఒక సమయం వచ్చేసరికి,
మీరే ఇంకొకరికి సహాయం చేయగలుగుతారు.
సరే, మార్కెల్, బాగా వెయ్!
ఎంత బాగా వేశావో!
నేను ఇలాంటి ఆటల్లో చాలా పోటీతత్వాన్ని చూపుతాను.
తప్పక పోటీ పడాలి అనిపించే విషయాలలో
మాత్రమే నేను పోటీతత్వాన్ని చూపిస్తాను, కానీ…
మనం మా అమ్మ జట్టును ఓడించాలి.
సరే, చెల్సీ!
నువ్వు వేయగలవు!
వూ!
నేరుగా కన్నంలోకి పోయింది, సోదర సోదరీమణులారా.
సూపర్!
-ఆహ్-ఓహ్. ఆగండి, అది మా అమ్మా? -నాకు తెలిసి…
ఏంటి?
చూడటానికి అది చాలా బాగుంది.
సరే, మనం ముందంజలో ఉన్నాం కాబట్టి ఇక ఆటను ఆపేస్తే మంచిది.
నీ పేరు చెప్పు.
-సోఫియా. మిమ్మల్ని కలవడం సంతోషం. -నిన్ను కలవడం కూడా, సోఫియా.
సోఫియాకి తన భర్త చనిపోయినప్పుడే ఆమె గర్భవతి అని తెలిసింది.
అప్పటికి నాకు 31, అలాగే నా భర్తకు 33 ఏళ్ళు.
అకస్మాత్తుగా గుండెపోటు వచ్చి చనిపోయాడు.
అప్పుడు నేను మిషెల్ సంస్థ గురించి తెలుసుకున్నాను.
ఎంతైనా మనం అనుభవిస్తున్న బాధను అనుభవించిన వారితో మాట్లాడినప్పుడు
వారు మనల్ని చాలా చక్కగా అర్థం చేసుకోగలరు.
అవును. సరిగ్గా అన్నావు. ఇప్పుడు మీ పాపకి ఎన్నేళ్లు?
-ఇప్పుడు నా కూతురుకి ఒకటిన్నర ఏడాదో… -అమ్మో.
-…చాలా ఆరోగ్యంగా ఇంకా సంతోషంగా ఉంది… -భలే విషయం.
చాలా చురుకు.
జీవితం ఇలాంటి ఊహించని సవాళ్ళను విసురుతూనే ఉంటుంది.
కాబట్టి, దమ్మున్న ఆడవారి గురించి చెప్పాలంటే,
విధి అనుకోని సవాళ్ళను విసిరినప్పుడు ఎంత బాగా దానికి తగ్గట్టుగా మనం మలుచుకోగలం అనేదే వారి దమ్ముకు సూచన.
అవును. విధి సవాళ్లను విసిరినప్పుడు.
నేను 2015లో క్యాంప్ విడోకి వెళ్లడం నా అదృష్టం.
అదే నా మొదటి క్యాంప్.
గ్రెస్ విల్లఫువర్తే 39 ఏళ్లకు వితంతువు అయిన వ్యక్తి
లిన్ చనిపోయిన ఏడు లేదా ఎనిమిది నెలల తర్వాత. నా అదృష్టం బాగుండి వెళ్ళాను.
తమ భాగస్వామిని కోల్పోయాం అని చెప్పుకోలేని
ఎందరో ఎల్జిబిటి వ్యక్తులతో నేను మాట్లాడాను.
ఈ విషయం అప్పటికే ఉన్న బాధను ఇంకా ఎక్కువ చేస్తుంది.
-మనం జీవితాన్ని ఒక విధంగా జీవిస్తున్నప్పుడు… -అవును.
…ఒక కొత్త పరిస్థితి ఎదురైందని ఒక్కసారిగా మన వైఖరిని మార్చుకోలేం.
మా బాంధవ్యం ప్రారంభమైనప్పుడు, లిన్ ఇంకా నన్ను చాలా అన్నారు,
కాబట్టి మేము ఒకటి రెండు ప్రదేశాలలో తప్ప బయట చేతులు కూడా పట్టుకునేవారం కాదు.
వివాహ సమానత్వం రావడంతో ఇప్పుడు ఒక మహిళ ఇంకొకరిని "నా భార్య" అంటే,
నేను… ఏంటి? అలా అనొచ్చా? అనుకుంటుంటాను.
అర్థమైందా? నాలో ఇంకా ఆ భయం ఇంకా భీతి అలాగే ఉండిపోయాయి.
అంటే, ఈ మార్పు చాలా వేగంగా చోటుచేసుకుంది.
-అంటే, సుదీర్ఘమైన పోరాటమే… -చాలా ఏళ్ళు పోరాడాల్సి వచ్చింది, కానీ ఒక్కసారిగా…
-అవును, అప్పుడు… -అవును.
-…ఎంతో మార్పు అతి తక్కువ కాలంలో జరిగిపోయింది. -పురోగతి వేగంగా ఏర్పడింది.
నేను గేగా బయటపడినప్పుడు, డిఫెన్స్ ఆఫ్ మ్యారేజ్ చట్టం అమలులో ఉంది.
నేను చట్టానికి లోబడి ఉండే, వలస దారుల కుటుంబానికి చెందిన కాథలిక్ స్కూల్ కి వెళ్లే పిల్లను, సరేనా?
కాబట్టి ప్రభుత్వం ఏమైనా ఒక మాట అని,
ఆ విషయం మా అమ్మా నాన్నలు, అలాగే అందరూ విన్నారంటే,
మా ఇంట్లో కూడా అన్నీ అలాగే జరిగేవి.
నేను అనేది మీకు అర్థం అవుతుందా?
నా జీవితంలో ఈ కడసారి దశలో తప్పించి
అంటే, నీతో పోల్చితే అనుకో,
ఈ విషయం గురించి తెలిసినా, ఎవరూ ముందుకు రాలేదు.
కానీ నా కూతురి ఆలోచనలు చాలా ప్రగతిశీలమైనవి,
వాటి ప్రభావం నాపై బాగా పడింది.
నేను 2008లో, మా అమ్మ తరపున ప్రచారం చేస్తున్నప్పుడు ఈ విషయంలో చాలా ఇబ్బంది పడ్డాను,
ఆమె కలిసి ఉండటాన్ని సమర్ధించింది, కానీ పెళ్ళికి మాత్రం మద్దతు ఇవ్వలేదు.
నన్ను అస్తమాను జనం అడిగేవారు, "మీరు మీ అమ్మగారితో విభేదిస్తున్నారా?" అని.
అప్పుడు నేను, "అవును, కొన్ని విషయాల్లో విభేదిస్తా" అనేదాన్ని. "వాటి గురించి మాట్లాడతారా?" అనేవారు.
అందుకు నేను, "మాట్లాడను" అనేదాన్ని,
ఎందుకంటే ఆమెకు వ్యతిరేకంగా వాళ్ళు నా మాటలను వాడుకోవడానికి అవకాశం ఇవ్వదలచుకోలేదు.
కానీ అదే సమయంలో నేను అద్దంలో నా మొహం చూసుకొని…
మా మధ్య విభేదాలు లేవన్నట్టు ఉండలేకపోయేదాన్ని,
ఎందుకంటే అప్పట్లో మా మధ్య భారీ విభేదాలు ఉండేవి.
కానీ, నేను ఒకటి ఒప్పుకోవాలి,
నేను నా 20లలో, నా స్నేహితులు అందరూ పెళ్లిళ్లు చేసుకోవడం ప్రారంభించే
వరకు గేల పెళ్లి గురించి ఆలోచించలేదు.
నా స్నేహితులతో కొందరు పెళ్లిళ్లు చేసుకుంటుండగా
-మిగతావారు చేసుకోలేకపోవడం… -అవును.
…నాకు చాలా కోపం తెప్పించింది.
లీగల్ వివాహం. అది ఎందుకు అంత ముఖ్యమో నాకు అర్థమైంది.
నేను ఫోన్ కాల్స్ చేసేటప్పుడు,
"నేను ఆమెకు చెల్లిని, కజిన్ ని, అమ్మను కాదు, ఆమెకు భాగస్వామిని" అని చెప్పాల్సి వచ్చేది.
అలా చెప్పగల గౌరవం నాకు దక్కడం
నాకు ఎంతో గర్వకారణం.
తన దహన సంస్కరణల సమయంలో నేనే బటన్ నొక్కాను.
ఆ బటన్ ని నొక్కడం నాకు దక్కిన గౌరవం. నేను చాలా కుమిలిపోయాను, కానీ…
నేను ఒక తిరుగులేని భాగస్వామిని అనిపించింది, అంటే…
నేను విజయవంతంగా "మరణం వరకు విడిపోము" అనే మాటకు కట్టుబడ్డాను.
ఇది మా ప్రేమ కథలో ఒక చిన్న భాగం మాత్రమే.
-నువ్వు చాలా బాగా వర్ణించావు. -అవును, కదా?
అంటే, మేము ఇంకా కలిసి ఎన్నో జ్ఞాపకాలను సృష్టించుకుంటున్నాం.
-ఆమె నాకేసి చూసి చిరాకుపడుతుంటుంది. -ఇప్పటికీ మీ ప్రేమ కథ నడుస్తుంది.
-నాకు అది భలే నచ్చింది. -అవును.
మేము మా పెళ్లి సమయంలో ఒక విషయాన్ని రాయించాం.
అందులో, "ప్రేమను కాపాడుకోవడానికి ఒకే ఒక్క దారి దాన్ని పంచి ఇవ్వడమే" అని ఉంటుంది.
ప్రేమను పొంది, దాని విలువను అర్థం చేసుకోగలగాలి అంటే
మనం దాన్ని పంచి ఇవ్వాల్సిందే.
ఒక్కొక్కసారి ఒకరిని ప్రేమించడం అంటే వారి కోసం పోరాడడమే.
మీ ప్రేమకు గుర్తింపును ఇవ్వడానికి పోరాడాలి.
ప్రస్తుతం మన ప్రపంచంలో ఈ తిరుగుబాటుదారులకు మంచి ఆదరణ ఉంది.
గే వివాహాల ఉద్యమం విషయానికి వస్తే, నేను అనేక కోట్ల మందితో కలిసి
మానవ పరిణామ క్రమాన్ని మార్చగలిగిన ఉద్యమంలో పాల్గొన్నామని చెప్పడానికి గర్విస్తున్నాను.
కచ్చితంగా.
మీ సహాయం కోసం, సలహాల కోసం అడిగిన
ఆ జంటలను కలిసినప్పుడు,
మీరు చేయాలని నిర్ణయించుకున్న ఈ పనికి వారు మద్దతు తెలుపుతారా?
నేను ఆ జంటలతో మాట్లాడిన తర్వాత, నేను వారి పెళ్ళిలో మాత్రమే ఒక భాగం కాను,
వారి కుటుంబంలో ఒకదాన్ని అయిపోతాను.
ప్రియమైన మా దేవా,
నేను పట్టుకున్న ఈ చేతులకు నీకు కృతఙ్ఞతలు.
రూబెన్ మరియు ఆరి ఎల్.ఏ శివార్లలో
నివసిస్తున్న ఒక క్వీర్ జంట.
సంప్రదాయవాద ప్రజలు ఎక్కువగా ఉండే ప్రదేశంలో ఉంటున్నారు,
వీరి ఈ కలయికకు సపోర్ట్ చేయడానికి తమ కుటుంబాలు ముందుకు రాలేదు.
వారిని ఇళ్లలో నుండి గెంటేశారు.
ప్రస్తుతానికి అక్కడక్కడా ఉంటూ బ్రతుకుతున్నారు.
కాబట్టి, వారు,
"మీరు మా పెళ్లి చేయగలరా?" అని అడిగారు.
అందుకు నేను, "తప్పకుండా మీ పెళ్లి చేస్తాను" అన్నాను.
వాళ్ళు, "పెళ్ళికి ఎవరూ రారు, మనం ముగ్గురం మాత్రమే ఉంటాం" అన్నారు.
అప్పుడు నేను, "లేదు, అది నిజం కాదు. ఈ పెళ్లిని నేను మీకు బహుమతిగా ఇస్తున్నాను" అన్నాను.
తర్వాత నేను ఆన్లైన్ కి వెళ్లి,
"నాకు ఒక క్వీర్ ఫోటోగ్రాఫర్ మరియు అందమైన లొకేషన్ కావాలి" అని పెట్టా. అంతే.
పెళ్లి పూర్తయ్యేసరికి మాకు హెయిర్ స్టయిల్ చేసే వ్యక్తి, పెళ్లి ప్లానర్, కేకు,
అన్నీ సమకూరిపోయాయి, ఇవన్నీ ఆ జంటకు జనం విరాళంగా ఇచ్చారు.
వావ్.
సూపర్!
-అద్భుతం. -హేయ్!
హేయ్, యువరాణి. "ఏంటిది?" అనిపించేలా ఉన్నావు.
భలే అందంగా ఉంది.
రూబెన్ మతి పోతుంది.
మొదటి నుండి నేను రూబెన్ లాగే ఫీల్ అయ్యేదాన్ని.
నేను యుక్తవయసుకు వచ్చేవరకు నాకు ఆ విషయం తెలీలేదు అంతే.
నేను ఆరిని అమ్మాయిగా కలిసినప్పుడు, ఆమె చేతులు చాచి నిలబడింది,
నన్ను స్వీకరించింది.
ఆమె నేను మగాడినైనా, ఆడదాన్ని అయినా, అసలు ఏమైనా సరే నన్ను నన్నుగానే ప్రేమిస్తా
తప్ప ఇంకేం పట్టించుకోను అంది.
నాకు గాలిలో ఎగరడం కంటే గొప్పగా అనిపిస్తోంది.
మేఘాల్లో తేలుతున్నట్టు ఉంది.
ఒక గోల్డ్ ఫిష్ ఎదుగుదల దాని పరిసరాల ఆధారంగా ఉంటుంది అంటుంటారు.
మీరు గోల్డ్ ఫిష్ ని చిన్న ట్యాంక్ లో పెడితే అది చిన్నగానే ఉంటుంది.
మేము ఆరి మరియు రూబెన్లను ఇప్పుడు ఒక మహాసముద్రంలోకి వదులుతున్నాం,
ఇప్పుడిక వారు హాయిగా ఎదగగలరు.
"మా ప్రియమైన క్వీర్ వారికి, ఇవాళ మనం ఇలా కలుసుకోవడానికి కారణం
రూబెన్ మెరియు ఆరియాడ్నలను ఒకటి చేయడానికే."
తమకు ఇలా పెళ్లి చేసుకోగల హక్కు ఉందో లేదో అన్న స్థితిలో ఉన్న వీరు, ఎన్నో కలలు
కన్న పెళ్లిని నిజం చేయడానికి ఈ సమాజం చేతులు కలిపింది.
-కుటుంబస్తులైన అపరిచితులతో. -వావ్.
ఎన్నుకోబడిన కుటుంబీకులు అనిపించింది.
-ఎన్నుకోబడిన కుటుంబం. -ఎన్నుకోబడిన కుటుంబం. ఆ మాట భలే ఉంది.
ఇంకాస్త దగ్గరకు రండి.
ఆరి, మనం ఎన్నో అనుభవించాం. ఎన్ని ఎదురైనా నేను నిన్ను ప్రేమించడం మానను.
మన సంతోషాలు, వేడుకలతో పాటు, ఎంతటి ఇబ్బందులు ఎదురైనా సరే.
నేను ఎప్పటికీ నీ పక్కనే ఉండాలి అనుకుంటున్నాను.
రూబెన్, విధి చాలా దారుణమైంది, కానీ నువ్వు లేకపోయి ఉంటే నా జీవితం ఇంకా దారుణంగా ఉండేది.
నువ్వే నా నిజమైన సహచరివి. ఇంతకంటే ఇంకేం చెప్పగలను?
నిన్ను పెళ్లి చేసుకోవడానికి సిద్ధంగా ఉన్నాను.
త్వరగా ఉంగరం తొడగమంటావా?
కాలిఫోర్నియా రాష్టం నాకు ఇచ్చిన అధికారంతో,
నేను మిమ్మల్ని భార్య భర్తలుగా ప్రకటిస్తున్నాను. మీరిక ముద్దాడి ఈ కలయికను అధికారికం చేయొచ్చు.
ఎదురు తిరిగిన హృదయాల వేటలో మనం
చాలా మంది అద్భుతమైన మహిళలను కలుసుకున్నాం.
నాకు నచ్చింది నీకు నచ్చకపోవచ్చు,
లేదా గ్లోరియా, రెవరెండ్ విట్నీ, లేదా ఆబీలకు నచ్చకపోవచ్చు,
కానీ మనకు ఈ సమాజం నుండి సహకారం మాత్రం కావాలి,
అలాగే మనకు మేలు చేయగల నిర్ణయాలు తీసుకోగల
దృఢమైన హృదయం కూడా కావాలి.
స్త్రీలలో ప్రతీ ఒక్కరు, ఈ భూమి మీదకు ప్రేమను తీసుకొని వస్తారు.
తమ కోసం, అలాగే తమ కుటుంబాల కోసం మరింత ప్రేమను సృష్టిస్తారు,
ఒక్కొక్కసారి ప్రేమించిన వారిని కోల్పోయి వారి పట్ల ప్రేమ అనే పదానికి ఉన్న అర్థం ఏమిటని
తిరిగి నిర్వచించుకోవాల్సి ఉంటుంది.
కానీ చివరకు, రోజు రోజుకూ మరింత ప్రేమ
ఉద్బవిస్తూ, అందరి మధ్య పుడుతూ, పంచుకోబడుతుండటం
చూసి నాకు ఎంతో నమ్మకం కలుగుతోంది.
అలాగే నువ్వు… నేను ఎన్నటికీ మర్చిపోను, అమ్మా.
మనం ఒక కార్యక్రమానికి వెళ్లాం, అక్కడ ఒక ఆవిడ మాట్లాడుతూ,
"నేను ప్రేమించాను, ప్రేమించబడ్డాను,
-అంతకు మించింది ఏదీ జీవితంలో ముఖ్యం కాదు" అంది. -అవును.
నాకు అది గుర్తుంది. ఆ విషయం అస్తమాను తలచుకుంటుంటాను.
నేను కూడా.
నీది తులారాశి, నాది కన్య రాశి. లెక్క ప్రకారం మనం ఒకరికి ఒకరం సరైన వారం కాదు.
కానీ మనం ఆ నక్షత్రాలనే తిరిగి రాస్తున్నాం.
నేను నా జీవితాన్ని నీతో గడుపుతున్నాను అంటే నమ్మలేకపోతున్నాను.
-ప్రతీ రోజు. -అంటే, ఇది మన జీవితాలలో జరిగిన ఒక అద్భుతం.
-అవును. -ఇది చేయడం కష్టమే అయినా
ఒకరికి ఒకరం ఎంత చిరాకు తెప్పించినా
-ఎన్ని మాములు పనులు చేసినా సరే. నిజం. -ఒకరికి ఒకరం చాలా చిరాకు తెప్పించుకుంటాం.
కలకాలం కలిసి ఉండాలంటే తప్పదు.
-నువ్వు ఇప్పుడు నాకు ముద్దు పెట్టవచ్చు. -అయితే…
ఇక పూర్తయిందా? వావ్, సూపర్.
ఇక మేము పోవచ్చా?
లేదు. నువ్వు ఇక్కడే ఉండాలి, నేను ఇంటికి పోతా.
ఈయన్ని ఇక్కడే ఉంచేయండి.
సబ్ టైటిల్స్ అనువదించింది: జోసెఫ్